২০১৮ এর লোকজ ও কারুশিল্প মেলা শুরু হবে ১৪ জানুয়ারি থেকে, চলবে ফেব্রুয়ারির ১৪ তারিখ পর্যন্ত পুরো ১ মাস। গত ২৬ ডিসেম্বর মঙ্গলবার মেলার প্রস্তুতি সভ অনুষ্ঠিত হয়। সভায় নেতৃত্ব দেন বাংলাদেশ লোক ও কারুশিল্প জাদুঘরের পরিচালক রবীন্দ্র গোপ। এই সভায় প্রধান অতিথি ছিলেন নারায়ণগঞ্জ-৩ (সোনারগাঁও) আসনের সংসদ সদস্য মো. লিয়াকত হোসেন খোকা। বিশেষ অতিথি ছিলেন, সোনারগাঁও উপজেলা নির্বাহী কর্মকর্তা মো. শাহীনুর ইসলাম, সোনারগাঁও থানা পুলিশের অফিসার ইনচার্জ মো. মোরশেদ আলম, উপজেলা আওয়ামী লীগের ভারপ্রাপ্ত সভাপতি অ্যাডভোকেট সামসুল ইসলাম ভূঁইয়া, উপজেলা মুক্তিযোদ্ধা কমান্ডে সাবেক ডেপুডি কমান্ডার মো. ওসমান গনিসহ স্থানীয় সাংবাদিক বৃন্দ। সভাটি অনুষ্ঠিত হয় ফাউন্ডেশনের সভা কক্ষে।